|  |  |  |  |
| --- | --- | --- | --- |
| |  |  | | --- | --- | | Kan frit distribueres  Godkendt | **Aalborg Universitet**  Selma Lagerløfs Vej 249 9260 Gistrup  **Sagsbehandler:**  Majken Nørgaard  Telefon: 9940 2209  E-mail: mno@hst.aau.dk  Dato: 13-03-2024 | | |
| Referat af 1. semestergruppemøde for Sundhedsteknologi 2. semester bachelor den 13. marts 2024 |

**Deltagere: Gruppe** 1, 2, 4, 5, 6

**Semesterkoordinator:** Jakob Lund Dideriksen **Studiesekretær og referent:** Majken Nørgaard

**Øvrige deltagere:**

**Afbud:** Gruppe 3

**Dagsorden**

1. Godkendelse af dagsorden
2. Velkommen til semestergruppemøde og generelle meddelelser
3. Semesterstart
4. Studiemiljø (f.eks. studiearbejdspladser, lokaler, bookingsystem, kommunikation med ansatte)
5. Kursusevaluering
   1. Videnskabsteori og metode
   2. Elektrofysiologi i teori og praksis
   3. Calculus
6. Projektstatus
7. Eventuelt

**Ad 1. Godkendelse af dagsorden**

* + - Godkendt.

**Ad 2. Velkommen til semestergruppemøde og generelle meddelelser**

* Ingen meddelelser.

**Ad 3. Semesterstart**

* Flere af de studerende oplevede gruppedannelsen som lidt kaotisk. Nogen følte at der blev brugt meget tid til gruppedannelse, det virkede som spildtid for de grupper allerede mente at havde valgt gruppe. De studerende efterspørger mere hjælp fra semesterkoordinator til dannelse, men har ingen konkrete løsningsforslag til det.
  + *Semesterkoordinator understreger princippet om at ingen gruppe kan betragtes som fast inden alle studerende er fordelt på grupper. Derudover svarer semesterkoordinator at alle tiltag forudsætter at de studerende udviser fleksibilitet, hvilket kun blev gjort i begrænset omfang. Det eneste alternativ hertil er en form for administrativ fordeling af studerende på grupper.*

**Ad 4. Studiemiljø (f.eks. studiearbejdspladser, lokaler, bookingsystem, kommunikation med ansatte)**

* Bookingsystemet virkede først efter noget tid.
  + *Studiesekretær informerede om at det godt kan tage lidt tid, da informationerne skal flere steder omkring før grupperne kobles op på at kunne booke lokaler. Men at studiesekretæren altid kan hjælpe med at booke lokaler og de studerende er meget velkomne til at tage kontakt.*
* Lokalerne er meget varme, det er ikke alle steder der kan luftes ud, rengøring er mangelfuld, tuscher til tavler skal skiftes ud, stolene tilhørende til ”høje” borde, kan ikke altid køres op.
  + *Semesterkoordinator og Studiesekretær opfordrer til at de studerende husker at melde alle disse ting ind på Building Support Appen. Tuscher kan dog hentes ved henvendelse til Preben Sindalsen / Jan Stavnshøj (12-02-037)*
* Der opleves meget larm fra byggeriet og det forstyrrende i både grupperum og til forelæsninger, særligt i bygning 11.

**Ad 5. Kursusevaluering**

1. **Videnskabsteori og metoder**
   * + Flere studerende savner flere slides der bl.a. uddyber centrale begreber. Derudover gør det at der anvendes få slides gøre det sværere at læse op hvis man ikke deltog i kursusgangen. Kravet om at skulle præsentere opgaveløsninger i plenum gør at enkelte studerende ikke deltager i kurset.
       - *Semesterkoordinator (der også er underviser i dette kursus) svarer at det er en bevidst pædagogisk beslutning ikke at anvende den klassiske forelæsnings-model, og i stedet have fokus på at de studerende i høj grad selv diskuterer de centrale begreber og relation til sundhedsteknologi. Dette forudsætter aktiv deltagelse i diskussioner. Deltagelse i diskussioner og præsentationer er desuden vigtige egenskaber at øve i forhold til uddannelsen fremadrettet.*
     + Det er godt med læsevejledning til den opgivne litteratur.
     + De studerende oplever det som positivt at hver kursusgang tager udgangspunkt i et læringsmål.
     + De studerende ønsker mere feedback fra underviser, så de studerende kan blive mere sikker på om det er korrekt det de siger og forstår.
2. **Elektrofysiologi i teori og praksis** 
   * + De studerende føler ikke at de har de forudsætninger der forventes i forhold til programmering, og oplever at de kun i begrænset omfang kan få hjælp til dette.
     + Opgaverne på Moodle kommer sent op hvilket giver de studerende meget kort tid til forberedelse.
     + Ros til underviser omkring forelæsningerne – særligt i fysiologi-delen. Energisk underviser, god til teorien.
     + Beskrivelsen af opgaverne til lab er uoverskuelige, og det kan være svært at forstå præcist hvad opgaven går ud på. Man kan vente længe på hjælp og spilder derigennem meget af den i forvejen korte tid i lab. Det ville være fordelagtigt at have en hjælpelærer i lab.
     + De studerende oplever at andre studerende har adgang til lab selvom de ikke har været med til de introducerende kursusgange omkring lab-sikkerhed.
3. **Calculus**

* Undervisningslokalet på Niels Jernes Vej F0.02 i kælderen: Ikke alle studerende kan ikke se tavlen. De føler at de går glip af meget af det der foregår på tavlen.
  + - De studerende foretrækker fysiske forelæsninger fremfor video. Video-forelæsning går ofte over tid, og der er ikke altid en klar sammenhæng mellem noter og forelæsning. Indholdet af disse forelæsninger virker desuden ikke målrettet for ST.
    - Derudover er der ros til underviseren.

**Ad 6. Projekt evaluering**

* + - Alle grupper angiver at det går godt med projektet.
    - Mange grupper har savnet konkret info omkring typisk opbygning af projektrapport på ST2 (i forhold til ST1), og ikke alle har i fuldt omfang kunne få denne fra vejleder.

**Ad 7. Eventuelt**

* + - Ingenting.